ישיבת מליאה, כנסת 23, פרוטוקול מספר 29, 2020-05-18 00:00

יריב לוין: חברות וחברי הכנסת, היום כ"ד באייר התש"ף, יום שני, 18 במאי 2020.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת –      לדיון מוקדם – החל בהצעת חוק פ/721/23 וכלה בהצעת חוק פ/869/23: הצעת חוק שירות אזרחי (תיקון – הפסקת פעילותו של גוף מוכר שדיווח דיווחים כוזבים), התש"ף–2020, מאת חבר הכנסת מיקי לוי; הצעת חוק המאבק בטרור (תיקון – איסור החזרת גופות מחבלים), התש"ף–2020, מאת חבר הכנסת מיקי לוי; הצעת חוק קליטת חיילים משוחררים (תיקון – מימון שכר לימוד), התש"ף–2020, מאת חברת הכנסת טלי פלוסקוב; הצעת חוק הביטוח הלאומי (תיקון – פטור מתשלום דמי ביטוח), התש"ף–2020, מאת חברת הכנסת קרן ברק; הצעת חוק הפיקוח על מצרכים ושירותים (תיקון – סייגים לעסקאות בציוד צבאי), התש"ף–2020, מאת חבר הכנסת מיקי לוי; הצעת חוק לתיקון דיני הרשויות המקומיות (ביטול סמכות שר הפנים לעניין חוקי עזר בדבר פתיחתם וסגירתם של עסקים בימי מנוחה), התש"ף–2020, מאת חברי הכנסת יאיר לפיד, מיקי לוי, מאיר כהן, בועז טופורובסקי, אנדרי קוז'ינוב ויואל רזבוזוב; הצעת חוק לתיקון פקודת העיריות (שקיפות פיננסית), התש"ף–2020, מאת חבר הכנסת מיקי לוי; הצעת חוק התכנון והבנייה (תיקון – חדרי הנקה בבניינים ציבוריים), התש"ף–2020, מאת חברי הכנסת אחמד טיבי, אוסאמה סעדי וסונדוס סאלח; הצעת חוק הרשויות המקומיות (בחירת ראש הרשות וסגניו וכהונתם) (תיקון – סגן ראש רשות ברשות מעורבת), התש"ף–2020, מאת חברי הכנסת אחמד טיבי, אוסאמה סעדי וסונדוס סאלח; הצעת חוק שוויון זכויות לאנשים עם מוגבלות (תיקון – בירור תלונות ופיקוח על שמירת זכויות של אנשים עם מוגבלות במסגרות מגורים), התש"ף–2020, מאת חבר הכנסת מיקי לוי; הצעת חוק הביטוח הלאומי (תיקון – עבודות טבחות, תחזוקה וניקיון במסעדות ובתי אוכל כעבודה מועדפת), התש"ף–2020, מאת חבר הכנסת מיקי לוי; הצעת חוק הביטוח הלאומי (תיקון – דמי פגיעה לעצמאי), התש"ף–2020, מאת חברת הכנסת טלי פלוסקוב; הצעת חוק האזרחים הוותיקים (תיקון – הנחה בארנונה לאזרח ותיק המתגורר בדירה שאינה בהחזקתו), התש"ף–2020, מאת חברת הכנסת טלי פלוסקוב; הצעת חוק הביטוח הלאומי (תיקון – גמלת אבל), התש"ף–2020, מאת חברת הכנסת טלי פלוסקוב; הצעת חוק הבטחת הכנסה (תיקון – הגדלת הסכום להשתכרות בנוסף לקצבה), התש"ף–2020, מאת חברת הכנסת טלי פלוסקוב; הצעת חוק עובדים זרים (תיקון – ביטול הצורך בהיתר להעסקת עובד זר מומחה לתקופה קצרה), התש"ף–2020, מאת חבר הכנסת מיקי לוי; הצעת חוק להסדרת מינויים בשירות החוץ, התש"ף–2020, מאת חברת הכנסת מרב מיכאלי; הצעת חוק הגבלת פעולות אנשי דת בלתי מורשים בצבא הגנה לישראל ובמשטרת ישראל, התש"ף–2020, מאת חברת הכנסת מרב מיכאלי; הצעת חוק שוויון זכויות לאנשים עם מוגבלות (תיקון – מניעת הפליה במחיר של שירות ציבורי או מוצר שהם נגישים), התש"ף–2020, מאת חבר הכנסת מאיר כהן; הצעת חוק המהנדסים והאדריכלים (תיקון – ביטול תעודה ומחיקת רישום בשל הרשעה חלוטה בעבירה שגרמה למותו של אדם), התש"ף–2020, מאת חבר הכנסת מאיר כהן; הצעת חוק שירות המילואים, התש"ף–2020, מאת חברת הכנסת מרב מיכאלי; הצעת חוק דמי מחלה (תיקון – תשלום דמי מחלה החל מהיום הראשון להיעדרות), התש"ף–2020, מאת חברי הכנסת מאיר כהן ויאיר לפיד; הצעת חוק היערכות אזרחית למצבי חירום, התש"ף–2020, מאת חברת הכנסת מרב מיכאלי; הצעת חוק הבטחת הכנסה (תיקון – החרגת הכנסתו של עובד בענף הסיעוד), התש"ף–2020, מאת חבר הכנסת מיקי לוי; הצעת חוק שירות ביטחון (תיקון – פטור מטעמי הכרה דתית), התש"ף–2020, מאת חברת הכנסת מרב מיכאלי; הצעת חוק שירות ביטחון (תיקון – השוואת תהליכי המיון, השיבוץ, התקינה וההכשרה, המסלולים המקצועיים ואופקי הקידום לנשים וגברים), התש"ף–2020, מאת חברת הכנסת מרב מיכאלי; הצעת חוק לתיקון פקודת המשטרה (ביטול הצורך בקבלת רישיון להפגנה), התש"ף–2020, מאת חברת הכנסת מרב מיכאלי; הצעת חוק הקמת חדרי מיון בקרית שמונה ושדרות, התש"ף–2020, מאת חברי הכנסת מאיר כהן ויאיר לפיד; הצעת חוק נסיעות חיילים ברכבת ישראל, הרכבת הקלה ובאוטובוסים ציבוריים, התש"ף–2020, מאת חברת הכנסת מרב מיכאלי; הצעת חוק איסור הונאה בכשרות (תיקון – פיקוח על מחירי תעודת הכשר), התש"ף–2020, מאת חברת הכנסת מרב מיכאלי; הצעת חוק מרשם האוכלוסין (תיקון – רישום בת זוג או בן זוג כהורה), התש"ף–2020, מאת חברת הכנסת מרב מיכאלי; הצעת חוק משפחות חיילים שנספו במערכה (תגמולים ושיקום) (תיקון – תשלום לבן זוגו של שכול שנפטר), התש"ף–2020, מאת חברי הכנסת חמד עמאר, אביגדור ליברמן, עודד פורר, יבגני סובה, אלי אבידר, יוליה מלינובסקי קונין ואלכס קושניר; הצעת חוק שירותי הדת היהודיים (תיקון – הנחה ברכישת קבר זוגי), התש"ף–2020, מאת חברת הכנסת מרב מיכאלי; הצעת חוק שימוש חוזר במים אפורים, התש"ף–2020, מאת חברת הכנסת מרב מיכאלי; הצעת חוק שירותי הדת היהודיים (תיקון – דין משמעתי לרבני ערים), התש"ף–2020, מאת חברת הכנסת מרב מיכאלי; הצעת חוק קליטת חיילים משוחררים (תיקון – התקשרות להענקת זכויות במקרקעין ביישוב מיעוטים עם מי שנבצר ממנו להשלים את שירותו הצבאי), התש"ף–2020, מאת חברי הכנסת חמד עמאר, אביגדור ליברמן, עודד פורר, יבגני סובה, אלי אבידר, יוליה מלינובסקי קונין ואלכס קושניר; הצעת חוק הסדרת מעמדם של פליטים ומבקשי מקלט, התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – פטור לסטודנטים מתשלום דמי ביטוח לאומי), התש"ף–2020, מאת חברי הכנסת היבה יזבק, אנטאנס שחאדה וסמי אבו שחאדה; הצעת חוק זכויות החולה (תיקון – איסור הפליה בשל מקום מגורים), התש"ף–2020, מאת חבר הכנסת מאיר כהן; הצעת חוק ביטוח בריאות ממלכתי (תיקון – תנאים להחלפת תרופה, טיפול, מטפל, נותן שירותים או מוסד רפואי), התש"ף–2020, מאת חברי הכנסת אורי מקלב, משה גפני ויעקב אשר; הצעת חוק הבטחת הכנסה (תיקון – מסגרת שיקומית מזנות), התש"ף–2020, מאת חברת הכנסת מרב מיכאלי; הצעת חוק דמי מחלה (תיקון – ניכוי ימי מחלה), התש"ף–2020, מאת חברי הכנסת אורי מקלב, משה גפני ויעקב אשר; הצעת חוק שכר מינימום (תיקון – תוספת שלא תובא בחשבון בשכר המינימום), התש"ף–2020, מאת חברת הכנסת מרב מיכאלי; הצעת חוק עבודת נשים (תיקון – שעות היעדרות מעבודה לאישה בהריון בר-סיכון), התש"ף–2020, מאת חברי הכנסת משה ארבל וינון אזולאי; הצעת חוק הגנת הצרכן (תיקון – איסור הפליית מחירים בשל מגדר), התש"ף–2020, מאת חברת הכנסת מרב מיכאלי; הצעת חוק לתיקון פקודת התעבורה (אזורי מנוחה ומפרצי עצירה בדרך בין-עירונית), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – דמי ביטוח מופחתים לסטודנטים), התש"ף–2020, מאת חברי הכנסת עאידה תומא סלימאן, איימן עודה, עופר כסיף, יוסף ג'בארין וג'אבר עסאקלה; הצעת חוק הגנת הצרכן (תיקון – פיצויים בלא הוכחת נזק בשל חריגה מזמני המתנה במוקד שירות טלפוני), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – דמי פגיעה לעובד עצמאי), התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק למניעת כפייה מינית, התש"ף–2020, מאת חברת הכנסת מרב מיכאלי; הצעת חוק הממשלה (תיקון – ועדת שרים לענייני חקיקה), התש"ף–2020, מאת חברת הכנסת מרב מיכאלי; הצעת חוק הדיינים (תיקון – כשירות למנהל בתי הדין הרבניים), התש"ף–2020, מאת חברת הכנסת מרב מיכאלי; הצעת חוק-יסוד: השפיטה (תיקון – משפט חוזר אזרחי), מאת חברת הכנסת מרב מיכאלי; הצעת חוק זכויות למשפחות של אנשים עם מוגבלות, התש"ף–2020, מאת חברי הכנסת קארין אלהרר ויאיר לפיד; הצעת חוק בתי דין רבניים (קיום פסקי דין של גירושין) (תיקון – סמכות בית המשפט לענייני משפחה), התש"ף–2020, מאת חברת הכנסת מרב מיכאלי; הצעת חוק האזרחים הוותיקים (תיקון – הנחה בארנונה לאזרח ותיק המתגורר בדירה שאינה בהחזקתו), התש"ף–2020, מאת חברי הכנסת משה ארבל וינון אזולאי; הצעת חוק הביטוח הלאומי (תיקון – סיעוד על ידי בן משפחה), התש"ף–2020, מאת חברי הכנסת אורי מקלב, משה גפני ויעקב אשר; הצעת חוק העונשין (תיקון – הגדרת גזענות), התש"ף–2020, מאת חברת הכנסת מרב מיכאלי; הצעת חוק דמי מחלה (היעדרות בשל מחלת ילד) (תיקון – בן זוג לומד), התש"ף–2020, מאת חברי הכנסת אורי מקלב, משה גפני ויעקב אשר; הצעת חוק חוזה הביטוח (תיקון – הארכת תקופת ההתיישנות לביטוח חיים), התש"ף–2020, מאת חברת הכנסת מרב מיכאלי; הצעת חוק הממשלה (תיקון – דיווח על נסיעות שרים לחוץ לארץ), התש"ף–2020, מאת חברת הכנסת מרב מיכאלי; הצעת חוק סדר הדין הפלילי (תיקון – התיישנות בעבירות מין שנעשו במסגרת יחסי תלות או מרות), התש"ף–2020, מאת חברת הכנסת מרב מיכאלי; הצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון – בדיקה לגילוי נגיף HIV), התש"ף–2020, מאת חברת הכנסת מרב מיכאלי; הצעת חוק ההוצאה לפועל (תיקון – מסלול מקוצר חובה), התש"ף–2020, מאת חברת הכנסת מרב מיכאלי; הצעת חוק אימוץ ילדים (תיקון – הוספת סמכות בנושא דתו של המאומץ), התש"ף–2020, מאת חברת הכנסת מרב מיכאלי; הצעת חוק העונשין (תיקון – איסור מתן טיפול המרה לקטין), התש"ף–2020, מאת חברת הכנסת קרן ברק; הצעת חוק זכויות דיירים בקרקעות מוחכרות שנמכרו, התש"ף–2020, מאת חבר הכנסת מיקי לוי; הצעת חוק שירות המדינה (מינויים) (הכרה בלימודים תורניים גבוהים לעניין תנאי סף), התש"ף–2020, מאת חברי הכנסת מיכאל מלכיאלי ומשה אבוטבול; הצעת חוק הבחירות לכנסת (תיקון – קלפי ניידת למרותקים לביתם), התש"ף–2020, מאת חבר הכנסת אלכס קושניר; הצעת חוק הוועדה למינוי בכירים (תיקוני חקיקה), התש"ף–2020, מאת חברי הכנסת שלמה קרעי, אופיר כץ, חוה אתי עטייה, מיכאל מלכיאלי ומשה אבוטבול; הצעת חוק הלוואות לדיור (תיקון – הצמדת סכום ההלוואה למדד), התש"ף–2020, מאת חברי הכנסת משה ארבל וינון אזולאי; הצעת חוק משק החשמל (תיקון – איסור ניתוק חשמל), התש"ף–2020, מאת חברי הכנסת משה ארבל וינון אזולאי; הצעת חוק הדואר (תיקון – אחריות לאיחורים וטעויות), התש"ף–2020, מאת חברי הכנסת אוסאמה סעדי, אחמד טיבי וסונדוס סאלח; הצעת חוק העונשין (תיקון – ענישה על עבירה חוזרת כנגד קטין וחסר ישע), התש"ף–2020, מאת חבר הכנסת מיקי לוי; הצעת חוק כביש אגרה (כביש ארצי לישראל) (תיקון – פטור מאגרה בשל האטה ממהירות הנסיעה המותרת), התש"ף–2020, מאת חברי הכנסת אחמד טיבי, אוסאמה סעדי וסונדוס סאלח; הצעת חוק הנגשת מוקדי פניות חירום באמצעות שיחוח ומסרון, התש"ף–2020, מאת חברי הכנסת אורי מקלב, משה גפני ויעקב אשר; הצעת חוק העונשין (תיקון – החמרת ענישה להריגה בתאונת דרכים בנהיגה תחת השפעת אלכוהול וסמים), התש"ף–2020, מאת חבר הכנסת מיקי לוי; הצעת חוק התקשורת (בזק ושידורים) (תיקון – איסור הפסקה, עיכוב או הגבלה של שירות שיחות אל מוקדי חירום), התש"ף–2020, מאת חבר הכנסת מיקי לוי; הצעת חוק חובת המכרזים (תיקון – הרחבת חובת העדפה של תוצרת הארץ), התש"ף–2020, מאת חבר הכנסת מיקי לוי; הצעת חוק הרשות לפיתוח הנגב (תיקון מס' 4) (תיקון – ביטול החוק), התש"ף–2020, מאת חברי הכנסת אנטאנס שחאדה, סמי אבו שחאדה והיבה יזבק; הצעת חוק החברות הממשלתיות (תיקון – נבחרת הדירקטורים), התש"ף–2020, מאת חבר הכנסת מיקי לוי; הצעת חוק כביש אגרה (כביש ארצי לישראל) (תיקון – מידע על עומס תנועה), התש"ף–2020, מאת חבר הכנסת מאיר כהן; הצעת חוק ההוצאה לפועל (תיקון – חייבים מוגנים), התש"ף–2020, מאת חברת הכנסת קארין אלהרר; הצעת חוק כרטיסי חיוב (תיקון – ביטול חיוב באשראי בשל עסקה עם ספק מפר), התש"ף–2020, מאת חבר הכנסת מיקי לוי; הצעת חוק הגנת הצרכן (תיקון – אחריות מנהל כללי ונושא משרה בשל הפרת הוראות החוק), התש"ף–2020, מאת חבר הכנסת מיקי לוי; הצעת חוק הדיינים (תיקון – כשירות דיינים), התש"ף–2020, מאת חבר הכנסת אלעזר שטרן; הצעת חוק המים (תיקון – מתן הנחות בתעריפי מים לאוכלוסיית נזקקות), התש"ף–2020, מאת חבר הכנסת דסטה גדי יברקן; הצעת חוק הפיקוח על שירותים פיננסיים (קופות גמל) (משיכת כספים מקופת גמל) (הוראת שעה), התש"ף–2020, מאת חברי הכנסת עידן רול, עפר שלח ויואל רזבוזוב; הצעת חוק משק החשמל (תיקון – מניעת הפסקת אספקת חשמל לצרכן נזקק) התש"ף–2020, מאת חבר הכנסת דסטה גדי יברקן; הצעת חוק הביטוח הלאומי (תיקון – תוספת קצבה לנכים מונשמים), התש"ף–2020, מאת חברי הכנסת משה ארבל וינון אזולאי; הצעת חוק הביטוח הלאומי (תיקון – חישוב דמי לידה לפי החודש שבו הייתה ההכנסה הגבוהה ביותר), התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק הגנת השכר (תיקון – פיצויי פיטורים בזמן אמת), התש"ף–2020, מאת חברי הכנסת משה ארבל וינון אזולאי; הצעת חוק מיסוי מקרקעין (שבח ורכישה) (דירה נוספת שלא נעשה בה שימוש), התש"ף–2020, מאת חבר הכנסת מיכאל מלכיאלי; הצעת חוק לתיקון פקודת המיסים (גבייה) (ביטול החוק), התש"ף–2020, מאת חברי הכנסת משה ארבל וינון אזולאי; הצעת חוק לתיקון פקודת מס הכנסה (השוואת תנאים בין שכיר לעצמאי בחיסכון ארוך טווח), התש"ף–2020, מאת חברי הכנסת משה ארבל וינון אזולאי; הצעת חוק לתיקון פקודת מיסי העיריה ומיסי הממשלה (פיטורין) (החלת חובת תשלום ארנונה על נכסי ממשלה המצויים באזור), התש"ף–2020, מאת חברי הכנסת משה ארבל וינון אזולאי; הצעת חוק-יסוד: משק המדינה (תיקון – סעיף נוקשות), מאת חבר הכנסת מיקי לוי; הצעת חוק הפיקוח על שירותים פיננסיים (ביטוח) (תיקון – הוספת רישיון הנפקה), התש"ף–2020, מאת חבר הכנסת מכלוף מיקי זוהר; הצעת חוק מס רכוש וקרן פיצויים (תיקון – פיצוי בעד נזקי מגפת הקורונה) (הוראת שעה), התש"ף–2020, מאת חברי הכנסת עופר כסיף, איימן עודה, אחמד טיבי, אימאן ח'טיב יאסין, מנסור עבאס, סעיד אלחרומי, אוסאמה סעדי, סונדוס סאלח, סמי אבו שחאדה, אנטאנס שחאדה, היבה יזבק, יוסף ג'בארין, ווליד טאהא, עאידה תומא סלימאן, ניצן הורוביץ, תמר זנדברג, יעקב טסלר, מרב מיכאלי, עפר שלח ויואב סגלוביץ'; הצעת חוק לתיקון פקודת מס הכנסה (משיכה מקרן השתלמות לרכישת דירה ראשונה), התש"ף–2020, מאת חברת הכנסת מרב מיכאלי; הצעת חוק לתיקון פקודת העיריות (שינוי מועד תשלום הארנונה), התש"ף–2020, מאת חברת הכנסת מרב מיכאלי; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – איסור הפרדה), התש"ף–2020, מאת חברת הכנסת מרב מיכאלי; הצעת חוק המים (תיקון – הוספת נציג ציבור לעניין איכות הסביבה למועצת רשות המים), התש"ף–2020, מאת חברת הכנסת מרב מיכאלי; הצעת חוק משק החשמל (תיקון – איסור ניתוק חשמל), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק הבחירות לכנסת (תיקון – הצבעה בקלפיות של בעלי מוגבלויות), התש"ף–2020, מאת חברת הכנסת מרב מיכאלי; הצעת חוק-יסוד: אוצרות הטבע ומשאבי הסביבה, מאת חברת הכנסת מרב מיכאלי; הצעת חוק הגנת הצרכן (תיקון – אישור להמשך מתן שירות בעסקה מתמשכת), התש"ף–2020, מאת חברי הכנסת אורי מקלב, משה גפני ויעקב אשר; הצעת חוק הנחה לנכים בתחבורה ציבורית, התש"ף–2020, מאת חברת הכנסת טלי פלוסקוב; הצעת חוק הכשרות המשפטית והאפוטרופסות (תיקון – תשלום שכר והוצאות של אפוטרופוס מאוצר המדינה), התש"ף–2020, מאת חברת הכנסת מרב מיכאלי; הצעת חוק תאגידי מים וביוב (תיקון – החרגת הפרשי גובה וצפיפות הבנייה בחישוב דמי הקמה של מערכות מים וביוב), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק האזרחים הוותיקים (תיקון – התקנת לחצן מצוקה לקשיש ואיחוד מוקדי חירום), התש"ף–2020, מאת חברי הכנסת עודד פורר ואלכס קושניר; הצעת חוק הביטוח הלאומי (תיקון – הארכת תקופת הזכאות לדמי אבטלה למובטל שגם בן זוגו מובטל או שהוא הורה עצמאי), התש"ף–2020, מאת חברי הכנסת קטי קטרין שטרית ופטין מולא; הצעת חוק קביעת אופן ההעסקה של מטפלות במשפחתונים המפוקחים על ידי משרד העבודה, הרווחה והשירותים החברתיים, התש"ף–2020, מאת חברי הכנסת עאידה תומא סלימאן, איימן עודה, עופר כסיף, יוסף ג'בארין וג'אבר עסאקלה; הצעת חוק החברות (תיקון – איסור חברות בדירקטוריון של בנק ושל חברה ציבורית נוספת), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – זכאות לדמי אבטלה מגיל 18), התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק שיפוט בתי דין רבניים (נישואין וגירושין) (תיקון – איסור ביטול גיור), התש"ף–2020, מאת חברת הכנסת מרב מיכאלי; הצעת חוק הבטחת הכנסה (תיקון – גמלאות להורה עצמאי), התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק הבחירות לכנסת (תיקון – עדכון כתובת לצורכי בחירות), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – גמלה בשל דיכאון לאחר לידה), התש"ף–2020, מאת חברי הכנסת עאידה תומא סלימאן, איימן עודה, עופר כסיף, יוסף ג'בארין וג'אבר עסאקלה; הצעת חוק מדד לזכות לקיום אנושי בכבוד, התש"ף–2020, מאת חברי הכנסת עאידה תומא סלימאן, איימן עודה, עופר כסיף, ג'אבר עסאקלה ויוסף ג'בארין; הצעת חוק שוויון זכויות לאנשים עם מוגבלות (תיקון – דיור בקהילה וסיוע אישי), התש"ף–2020, מאת חברי הכנסת קארין אלהרר ויאיר לפיד; הצעת חוק שירותי בריאות נפש ממלכתיים, התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק הגישור, התש"ף–2020, מאת חברת הכנסת מרב מיכאלי; הצעת חוק שוויון זכויות לאנשים עם מוגבלות (תיקון – בירור תלונות ופיקוח על שמירת זכויות של אנשים עם מוגבלות במסגרות מגורים), התש"ף–2020, מאת חברי הכנסת קארין אלהרר ויאיר לפיד; הצעת חוק צער בעלי חיים (הגנה על בעלי חיים) (תיקון – איסור ניצול בעלי חיים למטרות הימורים), התש"ף–2020, מאת חבר הכנסת מיקי לוי; הצעת חוק שירותי הדת היהודיים (מועצות דתיות – בחירות), התש"ף–2020, מאת חברת הכנסת מרב מיכאלי; הצעת חוק חינוך ממלכתי (תיקון – מטרות החינוך הערבי), התש"ף–2020, מאת חברי הכנסת יוסף ג'בארין, עופר כסיף, עאידה תומא סלימאן, ג'אבר עסאקלה ואיימן עודה; הצעת חוק המרכז למורשת הערבית, התש"ף–2020, מאת חברי הכנסת אחמד טיבי, אוסאמה סעדי וסונדוס סאלח; הצעת חוק זכויות התלמיד (תיקון – איסור התניית זכות הלימוד בתשלום), התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק להנצחת זכרו של הרב עובדיה יוסף, התש"ף–2020, מאת חבר הכנסת יואב בן צור; הצעת חוק הביטוח הלאומי (תיקון – תוספת דחיית קצבה), התש"ף–2020, מאת חברי הכנסת מיכל שיר סגמן, מיכאל מלכיאלי, איתן גינזבורג ויעקב אשר; הצעת חוק הבחירות לכנסת (תיקון – זכות לשכר ביום הבחירות), התש"ף–2020, מאת חברת הכנסת קטי קטרין שטרית; הצעת חוק זכויות נפגעי עבירה (תיקון – שמירת דגימה פורנזית של נפגעי עבירת מין לצורך הפקת דנ"א ללא הגבלת זמן), התש"ף–2020, מאת חברת הכנסת קארין אלהרר; הצעת חוק למניעת העסקה של עברייני מין במוסדות מסוימים (תיקון – קביעת חובה לחדש את אישור המשטרה), התש"ף–2020, מאת חבר הכנסת עידן רול; הצעת חוק המאבק בטרור (תיקון – החמרת ענישה), התש"ף–2020, מאת חבר הכנסת מאיר כהן; הצעת חוק ההוצאה לפועל (תיקון – ביטול הגבלת רישיון נהיגה), התש"ף–2020, מאת חבר הכנסת דסטה גדי יברקן; הצעת חוק שירות לאומי-אזרחי (תיקון – משרת בודד), התש"ף–2020, מאת חברי הכנסת יעקב מרגי, ינון אזולאי, משה אבוטבול וחוה אתי עטייה; הצעת חוק ביטוח בריאות ממלכתי (תיקון – מתן שירותים במרפאה ביישוב קטן לחברי קופה אחרת), התש"ף–2020, מאת חברי הכנסת יעקב מרגי, ינון אזולאי, חוה אתי עטייה, משה אבוטבול ועופר כסיף; הצעת חוק שיווי זכויות האישה (תיקון – ייצוג הולם לנשים בוועדות ציבוריות ברשויות המקומיות), התש"ף–2020, מאת חברת הכנסת מרב מיכאלי; הצעת חוק מעמד ותיקי מלחמת העולם השנייה (תיקון – מענק הטבות לוותיק מלחמה), התש"ף–2020, מאת חברת הכנסת טלי פלוסקוב; הצעת חוק המסייעים לנטרול תוצאות אסון צ'רנוביל (תיקון – הגדלת מענק שנתי), התש"ף–2020, מאת חברת הכנסת טלי פלוסקוב; הצעת חוק למניעת הטרדה מינית (תיקון – הרחבת תחולה על עובדים עצמאים ומתנדבים), התש"ף–2020, מאת חברי הכנסת היבה יזבק, סמי אבו שחאדה ואנטאנס שחאדה; הצעת חוק הטבות לניצולי שואה (תיקון – מענק שנתי למקבלי קצבאות מחוץ לארץ), התש"ף–2020, מאת חבר הכנסת אלעזר שטרן; הצעת חוק הטבות לניצולי שואה (תיקון – הגדלת מענק שנתי), התש"ף–2020, מאת חברת הכנסת טלי פלוסקוב; הצעת חוק פנייה לגופים ציבוריים באמצעי קשר דיגיטליים (תיקון – קביעת תור באמצעות האינטרנט), התש"ף–2020, מאת חבר הכנסת מיקי לוי; הצעת חוק רציפות הדיון בהצעות חוק (תיקון – כנסת שלא כוננה בה ממשלה), התש"ף–2020, מאת חברי הכנסת משה ארבל וינון אזולאי; הצעת חוק שקיפות הצהרות הון של נבחרי ציבור, התש"ף–2020, מאת חברי הכנסת גדעון סער ושרן מרים השכל; הצעת חוק-יסוד: הכנסת ( תיקון – הפסקת חברות בכנסת של חבר הכנסת המכהן כשר או כסגן שר), מאת חברי הכנסת רם שפע, מכלוף מיקי זוהר, איתן גינזבורג, משה אבוטבול, צבי האוזר, אופיר כץ, שלמה קרעי ויעקב טסלר; הצעת חוק הפסקת חברות בכנסת של חבר הכנסת המכהן כשר או כסגן שר (תיקוני חקיקה), התש"ף–2020, מאת חברי הכנסת רם שפע, מכלוף מיקי זוהר, איתן גינזבורג, משה אבוטבול, צבי האוזר, אופיר כץ, שלמה קרעי ויעקב טסלר.

ירדנה מלר-הורוביץ: תודה.

יריב לוין: תודה רבה.

יריב לוין: הודעה ליושב-ראש הוועדה המסדרת, חבר הכנסת איתן גינזבורג.

יריב לוין: ההודעה אינה מצריכה הצבעה.

איתן גינזבורג: תודה רבה, אדוני היושב-ראש.

איתן גינזבורג: ברכות והצלחה רבה – פעם שנייה.

יריב לוין: תודה רבה.

איתן גינזבורג: אדוני היושב-ראש, חבריי חברי הכנסת, אני מתכבד להודיע על חילופי אישים בוועדות האלה.

איתן גינזבורג: בוועדה המסדרת: מטעם סיעת כחול לבן – במקום חבר הכנסת אבי ניסנקורן תכהן חברת הכנסת מיקי חיימוביץ', ובמקום חבר הכנסת יזהר שי יכהן חבר הכנסת רם שפע.

איתן גינזבורג: בוועדה הזמנית לענייני חוץ וביטחון: מטעם סיעת הליכוד – במקום חבר הכנסת יואב קיש יכהן חבר הכנסת דוד ביטן, ובמקום חבר הכנסת גדי יברקן יכהן חבר הכנסת מיקי מכלוף זוהר; מטעם סיעת כחול לבן – במקום חבר הכנסת גבי אשכנזי יכהן חבר הכנסת איתן גינזבורג.

איתן גינזבורג: תודה רבה, אדוני.

יריב לוין: תודה רבה.

יריב לוין: אנחנו עוברים לנאומים בני דקה.

יריב לוין: ראשון הדוברים – חבר הכנסת אופיר כץ, בבקשה.

אופיר כץ: אדוני היושב-ראש, ברכות.

יריב לוין: תודה רבה.

אופיר כץ: אני בטוח שתעשה את התפקיד בהצלחה רבה, כפי שעשית בתפקידיך הקודמים.

אופיר כץ: בהצלחה, יריב.

יריב לוין: תודה רבה.

אופיר כץ: כנסת נכבדה, בימים האחרונים אנחנו עדים לתופעה שלצערי חוזרת על עצמה – תקיפה של צוותים רפואיים.

אופיר כץ: לזה גם נוספו תקיפות של לוחמי אש, של עובדי מד"א, גם לזה נחשפנו.

אופיר כץ: זוהי תופעה בזויה שאנחנו צריכים לעקור אותה מהשורש.

אופיר כץ: לא ייתכן שהאנשים האלו, ששומרים עלינו יומם וליל – אנחנו לא ניתן להם את הכלים להגיע בביטחון לעבודה.

אופיר כץ: במיוחד בתקופת הקורונה נחשפנו למסירות באמת יוצאת דופן של אנשי החירום וההצלה, שעובדים באמת יום וליל כדי לתת לנו את הביטחון, והם חוששים להגיע למקום העבודה שמא ייפגעו.

אופיר כץ: לצערי, אותם אנשים שכן תקפו והגיעו למשפט – העונשים היו מצחיקים: עבודות שירות, קנסות, ובלי לשבת יום אחד בכלא.

אופיר כץ: לכן הגשתי אתמול הצעת חוק שאיכשהו תרתיע ותגן על כוחות החירום וההצלה: חודש מאסר בפועל מינימום לתוקף מהסוג הזה, ובתקיפה בנסיבות מחמירות – שלושה חודשי מאסר מינימום.

אופיר כץ: כולי תקווה שהחוק הזה ירתיע, ונמגר את התופעה הפסולה הזו ונשמור על אלו ששומרים עלינו.

אופיר כץ: אני מצפה מכל חברי הבית, לכשיגיע החוק, לתמוך בזה.

אופיר כץ: תודה רבה.

יריב לוין: תודה רבה.

יריב לוין: הדוברת הבאה, חברת הכנסת עאידה תומא סלימאן – איננה.

יריב לוין: אנחנו עוברים לחבר הכנסת בועז טופורובסקי, בבקשה.

בועז טופורובסקי: אדוני היושב-ראש, קודם כול, מזל טוב, ברכות, המון המון הצלחה.

יריב לוין: תודה רבה.

בועז טופורובסקי: אתה יודע שכמו תמיד, דברים טובים – אנחנו כאן בשביל לעזור ולשתף פעולה, ובהצלחה בתפקיד.

בועז טופורובסקי: חברות וחברי הכנסת הנכבדים, כמו בכל שבוע, גם הפעם אציין את תאונות הדרכים הקטלניות שגבו חיי אדם בשבוע החולף: ביום רביעי האחרון, 13 במאי, נהרג גבר בשנות ה-40 לחייו לאחר שהידרדר עם רכבו לתהום בעומק של עשרות מטרים בכביש 3199 בין ערד למצדה.

בועז טופורובסקי: עוד באותו יום, גבר בן 30 נהרג בתאונת דרכים חזיתית סמוך לבית שמש, בכביש 367.

בועז טופורובסקי: ביום שישי, 15 במאי, נהרג הולך רגל מפגיעת רכב בכביש 6 במחלף עין תות שליד אליקים.

בועז טופורובסקי: שלשום, 16 במאי, נהרג רוכב אופנוע בתאונה ברחוב שמואל בייט בירושלים.

בועז טופורובסקי: מתחילת השנה נהרגו 20 רוכבי אופנוע בכבישים – עלייה של יותר מ-20% לעומת השנה שעברה.

בועז טופורובסקי: עכשיו, כשמונתה שרת תחבורה חדשה, אני רוצה קודם כול לאחל לשרה רגב הצלחה בתפקידה החדש.

בועז טופורובסקי: ראיתי בתגובתה שהיא ציינה גם את נושא תאונות הדרכים, ואני מאחל לה שהיא תילחם בתאונות הדרכים ותעבוד קשה בשביל למנוע את המוות המיותר הזה בדרכים.

בועז טופורובסקי: אם היא תצליח לגרום לשנות את התפיסה הזו שתאונות הדרכים הן גזרת גורל ולהבין שיש פתרונות טכנולוגיים שיכולים למנוע את רוב התאונות שהן כתוצאה מטעויות אנוש, אני מבטיח שאנחנו נעשה הכול, אני אעשה הכול, כולנו נעשה הכול, בשביל לעזור לה בהצלחתה, בשביל לתת יד בשביל להציל חיים ולמנוע מוות מיותר.

בועז טופורובסקי: בהצלחה וסעו בזהירות.

יריב לוין: תודה רבה.

יריב לוין: חבר הכנסת אלעזר שטרן – איננו.

יריב לוין: חבר הכנסת רם בן ברק, בבקשה.

רם בן ברק: אדוני היושב-ראש, אנחנו סובלים, אבל אף אחד לא מתייחס אלינו.

רם בן ברק: רוצים להחיל ריבונות, ואנחנו מייבשים שטחים חקלאיים עקב מחסור במים, ולא רק מהיום.

רם בן ברק: אז מי ירצה לגור בבקעה בחום של 46 מעלות בצל ובמחסור במים?

רם בן ברק: העיקר שיש שרים רבים – אדוני היושב-ראש, חבריי חברי הכנסת, את ההודעה הזו קיבלתי הבוקר מחקלאית בבקעה.

רם בן ברק: חקלאי בקעת הירדן סובלים ממצוקת מים, הפוגעת ביבולים ומסכנת את פרנסתם.

רם בן ברק: לא מספיקה מגפת הקורונה, לא מספיק השרב הכבד, עכשיו גם סוגרים להם את השיבר, וכל זה ביום שממשלת ישראל משביעה לראשונה שר למשאבי מים.

רם בן ברק: מצוקת המים נולדה בעקבות קריסת כמה קידוחי מים של חברת מקורות וריב מתמשך בין מקורות לאגודות השיתופיות.

רם בן ברק: ראש הממשלה מתהדר כי המהלך המשמעותי הראשון שממשלתו החמישית תעשה הוא החלת הריבונות על בקעת הירדן.

רם בן ברק: על מי תחיל את הריבונות, אדוני ראש הממשלה?

רם בן ברק: עד שתעשה את זה כבר לא יישארו שם תושבים.

רם בן ברק: אלקין, שר המים החדש, מי מפריע לך היום להביא לשם מים?

רם בן ברק: במקום לדבר גבוהה-גבוהה, הגיע הזמן שממשלת נתניהו החמישית תתחיל לפתח את יישובי הבקעה כאן ועכשיו.

רם בן ברק: תודה.

יריב לוין: תודה רבה.

יריב לוין: חבר הכנסת יעקב אשר – איננו; חבר הכנסת ווליד טאהא – איננו; חבר הכנסת יעקב מרגי – איננו.

יריב לוין: חברת הכנסת קרן ברק, בבקשה.

יריב לוין: את רוצה יותר מאוחר?

קרן ברק: – – –

יריב לוין: אפשר יותר מאוחר, אין שם בעיה.

יריב לוין: חבר הכנסת חמד עמאר, בבקשה.

חמד עמאר: אדוני היושב-ראש, חבריי חברי הכנסת, קודם כול, אני רוצה לברך אותך על בחירתך כיושב-ראש הכנסת ולאחל לך בהצלחה.

יריב לוין: תודה רבה.

חמד עמאר: אני גם רוצה לאחל החלמה מהירה לחייל שאדי איברהים, שנפצע קשה בפיגוע הדריסה ביום חמישי שעבר.

חמד עמאר: ביקרתי אותו היום, פגשתי את המשפחה שלו, המשפחה חזקה, ואני רוצה שכמה שיותר מהר הוא יהיה בבית.

יריב לוין: אני מצטרף לאיחולים.

יריב לוין: מחזק גם אותו וגם את המשפחה.

יריב לוין: שיהיה בריא.

חמד עמאר: כמו בכל שבוע, אני אעלה את הנושא של המאבק של ראשי הרשויות הדרוזיות בחוסר תקציב, באי-העברת תקציבים, שעברו בהחלטת ממשלה והובטחו על ידי ראש הממשלה בסוף חודש דצמבר שנה שעברה.

חמד עמאר: בסך הכול 200 מיליון שקל בגלל שאין להם תוכנית חומש.

חמד עמאר: אתה, אדוני היושב-ראש, בתור שר אתה יודע שהרשויות מסתמכות על תוכניות חומש; הסתיימה תוכנית חומש בסוף שנת 2019, אז הממשלה לקחה צעד אחד קדימה ואישרה להם 200 מיליון שקל לשנת 2020 עד כינון ממשלה חדשה.

חמד עמאר: מתוך ה-200 מיליון שקל הביאו בסך הכול 10%.

חמד עמאר: 20 מיליון שקל הועברו לרשויות.

חמד עמאר: הם היום במאבק.

חמד עמאר: ביום חמישי שעבר הפגנו מול הכנסת, הייתי איתם.

חמד עמאר: היום הפגינו בשלושה מקומות בחיפה, באזור חיפה: בחוצות המפרץ, במנהרות הכרמל, בכניסה למנהרות הכרמל, ובעוד כמה מקומות אחרים.

חמד עמאר: ביום רביעי ימשיכו באזור המרכז בהפגנות.

חמד עמאר: להגיד לך את האמת, אני מתבייש בממשלה.

חמד עמאר: אם בשביל 200 מיליון לרשויות המקומיות הדרוזיות צריך לצאת למאבק הזה, אני לא יודע מה להגיד.

חמד עמאר: לכן אני מקווה שהממשלה החדשה – דורש מהממשלה החדשה שתתכנס ותאשר להם תוכנית חומש, תעביר להם את ה-200 מיליון שקל ונגמור עם ההפגנות של היישובים הדרוזיים.

חמד עמאר: תודה רבה.

יריב לוין: תודה רבה.

יריב לוין: חברת הכנסת יוליה מלינובסקי קונין – איננה.

יריב לוין: חברת הכנסת אתי עטייה, בבקשה.

חוה אתי עטייה: אדוני היושב-ראש, ברכה והצלחה בתפקידך החדש.

יריב לוין: תודה רבה.

חוה אתי עטייה: כנסת נכבדה, משרדי הרווחה והבריאות מפעילים מאות מפעלים מוגנים, שבהם משתקמים אלפי אנשים עם מוגבלות.

חוה אתי עטייה: בשל ההגבלות למניעת התפשטות נגיף הקורונה הושבתו המפעלים, ועובדים עם מוגבלות הוצאו לחל"ת בשיעור של פי ארבעה מיתר העובדים במשק.

חוה אתי עטייה: זה מקומם שכ-14,000 אנשים עם מוגבלות נותרו ללא תעסוקה, ללא הכנסה, ללא דמי אבטלה וללא פיצוי כלשהו עבור עבודתם.

חוה אתי עטייה: הם נותרו ללא אמצעי קיום בסיסיים לאוכל ולתרופות.

חוה אתי עטייה: רבותיי, זה מרתיח שבשנת 2020 במפעלים המוגנים אין מודל של יחסי עובד–מעביד, אין זכויות סוציאליות.

חוה אתי עטייה: חייבים לעודד מעבר מתעסוקה מוגנת לתעסוקה נתמכת, כדי לשלב אנשים עם מוגבלות באופן אינטגרלי בחברה.

חוה אתי עטייה: הנחתי על שולחן הכנסת כמה הצעות חוק לקידום שוויון לאנשים עם מוגבלות והשתלבותם בחברה בכלל ובתעסוקה בפרט.

חוה אתי עטייה: אני זועקת את זעקתם של האנשים עם המוגבלות.

חוה אתי עטייה: מגיע להם פיצוי.

חוה אתי עטייה: מגיע להם מענק.

חוה אתי עטייה: מגיעה לנו חברה שוויונית שבה אנשים עם מוגבלות לא נותרים מאחור.

חוה אתי עטייה: תודה.

יריב לוין: תודה רבה.

יריב לוין: חבר הכנסת יואב סגלוביץ' – איננו; חברת הכנסת אימאן ח'טיב יאסין – איננה.

יריב לוין: חבר הכנסת יואל רזבוזוב, בבקשה.

יואל רזבוזוב: כבוד היושב-ראש, חבריי חברי הכנסת – קודם כול אני רוצה לברך אותך בתפקידך החדש.

יואל רזבוזוב: אני בטוח שאתה תמלא את התפקיד הזה ברצינות כמו שאתה יודע ובהצלחה רבה.

יואל רזבוזוב: אנחנו סומכים עליך.

יואל רזבוזוב: אני גם רוצה לברך את הממשלה, את ראש הממשלה, הממשלה שקמה, הג'ובים החדשים.

יואל רזבוזוב: איך שהיא קמה כבר אנחנו רואים שהצלחנו למגר את הקורונה, פתאום אין נדבקים חדשים.

יואל רזבוזוב: יש הרבה ברכות, באמת יופי של מצב, אבל נגמרו התירוצים, עכשיו הגיע הזמן להתחיל לעבוד.

יואל רזבוזוב: אי-אפשר יותר לספר סיפורים.

יואל רזבוזוב: ישנה עכשיו מלחמה של עסקים, של עצמאים, של עסקים קטנים ובינוניים שהם בקריסה.

יואל רזבוזוב: זו מלחמת ההישרדות שלהם.

יואל רזבוזוב: נמאס להם לשמוע תירוצים, הבטחות, הלוואות – 80 מיליארד, 40 מיליארד – הם לא מצליחים לקבל את הכסף.

יואל רזבוזוב: המון ביורוקרטיה.

יואל רזבוזוב: ראש הממשלה מאשים את השרים שלו שהוא לא מצליח להעביר.

יואל רזבוזוב: היום יש לו ממשלה חדשה, אין יותר דבר כזה ביורוקרטיה.

יואל רזבוזוב: חייבים לתת להם את הכסף.

יואל רזבוזוב: חייבים לתת להם את הפיצויים.

יואל רזבוזוב: חייבים לתת להם אפשרות לקבל הלוואה.

יואל רזבוזוב: יש גם איזשהו ניתוק באינפורמציה.

יואל רזבוזוב: הם טוענים שהממשלה לא מבינה מה זה תזרים מזומנים.

יואל רזבוזוב: הם צריכים תזרים מזומנים, אין להם עכשיו כסף, ועושים להם כל מיני התניות והם פשוט קורסים.

יואל רזבוזוב: אנחנו רואים את הקריסה הזאת.

יואל רזבוזוב: אתמול שמעתי בתקשורת שאחד העצמאים אמר שאנשים התחילו להתאבד, כשישה אנשים.

יואל רזבוזוב: זה נורא.

יואל רזבוזוב: ואנחנו מחכים ומסתכלים שזה יהיה הלאה?

יואל רזבוזוב: זו באמת מלחמה, מלחמת הישרדות שלהם.

יואל רזבוזוב: חברים, עכשיו אין תירוצים.

יואל רזבוזוב: חייבים לעזור להם.

יואל רזבוזוב: להתגייס כולנו ולעזור להם, תודה.

יריב לוין: תודה רבה.

יריב לוין: חבר הכנסת יוסף ג'בארין – איננו.

יריב לוין: חבר הכנסת איימן עודה, בבקשה.

איימן עודה: כבוד היושב-ראש.

איימן עודה: מוסטפא יונס, תושב עארה, נרצח בעשר יריות על ידי אנשי הביטחון.

איימן עודה: הוא נרצח רק בגלל שהוא ערבי.

איימן עודה: רוצח ראש הממשלה נתפס עם אקדח ביד, לא רצחו אותו; אבל כשהבן אדם הוא ערבי אז היד קלה על ההדק.

איימן עודה: באוקטובר 2000 נרצחו 13 צעירים ערבים, כל התיקים נסגרו.

איימן עודה: אחרי אוקטובר 2000 המשטרה הרגה 57 צעירים ערבים.

איימן עודה: אנחנו ברשימה המשותפת לא נרפה עד שהרוצח יועמד לדין, תודה.

יריב לוין: תודה רבה.

יריב לוין: חבר הכנסת משה אבוטבול – איננו; חבר הכנסת ישראל אייכלר – איננו; חבר הכנסת יואב בן צור – איננו; חבר הכנסת אורי מקלב – איננו; חבר הכנסת משה ארבל – איננו.

יריב לוין: חבר הכנסת אופיר סופר, בבקשה.

אופיר סופר: אדוני היושב-ראש, קודם כול ברכות על התפקיד.

אופיר סופר: בטוח שיש אנשים רבים ששמחים בו.

אופיר סופר: אדוני היושב-ראש, חבריי חברי הכנסת, אנחנו נמצאים בשלב די סופי – או לא יודע אם לומר סופי אבל ברוך השם מדינת ישראל עוברת היטב את משבר הקורונה, הן בהיבט הבריאותי והן בהיבט הכלכלי.

אופיר סופר: אבל כשאנחנו צופים אל מעבר לים, לאחינו בתפוצות, בארצות הברית בפרט ובאירופה, אנחנו רואים שיש שם משבר מאוד מאוד גדול, הן משבר של פגיעות בנפש, משבר בריאותי, והן משבר כלכלי.

אופיר סופר: מוסדות הקהילה שם קורסים, בין אם מדובר על בתי הספר היהודיים או מוסדות אחרים, של גמילות חסד ואחרים.

אופיר סופר: במשך שנים עמדה הקהילה בתפוצות לצד מדינת ישראל, לצד העם היושב בציון, תמכה בו מדינית, פוליטית, כלכלית, פילנתרופית.

אופיר סופר: כעת זו חובה שלנו להירתם, לקחת אחריות ולסייע למה שמתרחש בתפוצות בהקשר הזה של המשבר.

אופיר סופר: הדבר הזה יכול לקבל הקשר הן של תמיכה כלכלית והן של תמיכה ואפשרות לסייע בקליטת עלייה.

אופיר סופר: התפרסם הבוקר שישנה כוונה למזג – והייתי אומר אולי, אם נקרא לזה בצורה רצינית, להחליש בצורה משמעותית – את ועדת הקליטה.

אופיר סופר: אני חושב שזה דבר שאסור שייעשה.

אופיר סופר: דווקא בתקופה כזאת חובתה של כנסת ישראל לפקח על פעילות הממשלה בהקשר של קליטה, עלייה והטיפול בתפוצות.

אופיר סופר: תודה רבה.

יריב לוין: תודה רבה.

יריב לוין: חבר כנסת יבגני סובה – איננו.

יריב לוין: חברת הכנסת אורלי פרומן, בבקשה.

אורלי פרומן: אדוני היושב-ראש, ברכת הצלחה.

אורלי פרומן: חבריי חברי הכנסת, בשבועות האחרונים הייתי במתח, כמו הרבה אנשי חינוך במדינת ישראל, ורציתי מאוד לדעת מי יזכה להנהיג את מערכת החינוך שלנו.

אורלי פרומן: חשבתי וציפיתי שזה תפקיד יוקרתי.

אורלי פרומן: זו מערכת כל כך כל כך חשובה, מורכבת, לא פשוטה, נוגעת בכל בית אב במדינת ישראל, וציפיתי שיריבו עליה, שתהיה תחרות, לא כברירת מחדל.

אורלי פרומן: ככה שנדע בהתחלה – כמו שר אוצר, ביטחון, משפטים.

אורלי פרומן: אבל לא.

אורלי פרומן: אף אחד לא רב עליה, ובסוף בשעות האחרונות להקמת הממשלה התבשרנו.

אורלי פרומן: אז קודם כול, אני באמת מאחלת לשר גלנט מכל הלב הצלחה רבה בהנהגת המערכת הזו.

אורלי פרומן: זו מערכת שבונה את החברה הישראלית.

אורלי פרומן: כדאי, כדאי שנפנים את חשיבותה של מערכת החינוך.

אורלי פרומן: אבל אני גם רוצה להאיר, באל"ף: השר גלנט, מערכת החינוך שבעה מטלטולים ומטלטלות, ולא בגלל הקורונה.

אורלי פרומן: הרפורמה שנחוצה לה היא כזו שסוף-סוף תייצב אותה.

אורלי פרומן: יש לה אתגרים רבים.

אורלי פרומן: אתגרים רבים בפניך, אך הראשון והחשוב ביותר: לפעול בנחישות לחיזוק מעמדם של אנשי החינוך שלנו, שיקבלו הכרה ציבורית נרחבת בתרומה שלהם לחברה הישראלית.

אורלי פרומן: אנשי החינוך הם עמוד התווך של מערכת החינוך ואבני הראשה שלה.

אורלי פרומן: תודה רבה ובהצלחה.

יריב לוין: תודה רבה.

יריב לוין: רק, חברת הכנסת פרומן, אני יכול להעיד – ועוד איך היה מאבק על תיק החינוך.

אורלי פרומן: בסוף, לא בהתחלה.

יריב לוין: לא בסוף.

יריב לוין: האמיני לי, מהרגע הראשון רבים רבים רצו בו, ולא היה פשוט בכלל להכריע.

יריב לוין: ההחלטה שקיבל ראש הממשלה במי בסוף לבחור – הרשימה הייתה ארוכה ומאוד מאוד מכובדת.

אורלי פרומן: אני יכולה להגיד לך שזה לא נראה ככה ולא נשמע ככה.

אורלי פרומן: לא תמיד זאת האמת.

יריב לוין: את יודעת, לא תמיד – אני לא מציע, את יודעת, בהכרח להסיק מסקנות על פי דברים שמשתקפים בצורה כזו או אחרת בכלי התקשורת ובמקומות אחרים.

יריב לוין: המציאות לפעמים היא שונה, ואני יכול לומר לך שבמקרה הזה היא הייתה שונה בתכלית.

יריב לוין: חברת הכנסת קרן ברק, בבקשה.

קרן ברק: יותר מאוחר.

יריב לוין: יותר מאוחר?

יריב לוין: אין בעיה.

יריב לוין: את רוצה יותר מאוחר?

קרן ברק: האחרונה.

יריב לוין: האחרונה.

יריב לוין: מאה אחוז.

יריב לוין: חבר הכנסת אלכס קושניר, בבקשה.

אלכס קושניר: כבוד היושב-ראש, קודם כול, ברכות לך על התפקיד – –

יריב לוין: תודה.

אלכס קושניר: – – וברכות לממשלה הזאת שקמה, שהיא, בואו נגיד את זה בעדינות, מאוד מאוד מאוד מאוד גדולה.

אלכס קושניר: אז לפני שקמה הממשלה, אני אמרתי שתהיה תופעה מאוד מעניינת: ככל שהממשלה תהיה גדולה יותר כך הוועדות תהיינה קטנות יותר.

אלכס קושניר: למה הוועדות תהיינה קטנות ביותר?

אלכס קושניר: כי אין מספיק חברי כנסת.

אלכס קושניר: ואז אני מנסה להיכנס לראש של הקואליציה.

אלכס קושניר: מה הם חשבו אתמול?

אלכס קושניר: הם חשבו אתמול: אוקיי, חייבים לנסות לוותר על איזושהי ועדה, כי אין לנו מספיק ח"כים; בואו נחפש ועדה שהיא פחות חשובה.

אלכס קושניר: אה, יש את ועדת הקליטה.

אלכס קושניר: בוא נוותר עליה.

אלכס קושניר: אבל אי-אפשר, כי זו ועדה סטטוטורית.

אלכס קושניר: אז מה עושים?

אלכס קושניר: לוקחים את ועדת הקליטה, מצרפים אליה את ועדת פניות הציבור, שהיא לא סטטוטורית, ואז בעצם בטח אתם תקראו לה ועדת העלייה, הקליטה, תפוצות ופניות הציבור, ואז כל הכסף לעלייה וקליטה ייעלם.

אלכס קושניר: כי זה פשוט לא מעניין אתכם.

אלכס קושניר: הרי אנחנו ראינו ואנחנו יודעים איך אתם מתייחסים לעולים.

אלכס קושניר: רק כשיש בחירות אז אתם פתאום מתחילים לדבר רוסית, אמהרית, צרפתית, אבל כשהבחירות נעלמות – פתאום ועדת העלייה והקליטה לא חשובה.

אלכס קושניר: ואתם גם מוסיפים על זה שבראש ועדת הקליטה – העלייה, הקליטה, התפוצות ופניות הציבור – עכשיו, בחצי קדנציה, יעמוד חבר כנסת מיהדות התורה, לפי דעתי זה טסלר, ובקדנציה השנייה – חבר כנסת מש"ס.

אלכס קושניר: אז ככה אתם מתייחסים לעולים?

אלכס קושניר: תודה רבה לכם.

יריב לוין: אני רק אעיר שההנחה שהעובדה שבראש הוועדה – אם אכן כך יקרה – יעמדו חברי כנסת מיהדות התורה ומש"ס היא דווקא מוכיחה שמאוד אכפת לנו מהעולים, כי אלה שתי מפלגות שדווקא הנושא הזה חשוב להן מאוד.

יריב לוין: ולכן אני חושב שבהיבט הזה, אני מציע להיזהר בדברים; הם לא מכבדים אנשים שדווקא עוסקים בנושא הזה לא מעט.

אלכס קושניר: אדוני היושב-ראש, אני אסביר לך שיושב-ראש מפלגת ש"ס אריה דרעי אמר בכנס באשדוד למיקרופון, מול מצלמות, שהוא מצטער מאוד שיש פה כל כך הרבה עולים מברית המועצות.

אלכס קושניר: אני מצטט.

יריב לוין: מכובדי, אני לא דובר של אף אחד.

יריב לוין: אני רק אומר לך, אני מציע שאנחנו נראה כיצד האנשים יפעלו בתפקידם ואז נשפוט אותם, ולא לפני כן.

יריב לוין: אני חושב שזה יותר נכון.

יריב לוין: אבל, אתה יודע, עמדתך – אתה זכאי לעמדתך, ואני חושב שהיא הייתה ברורה וחדה.

יריב לוין: חבר הכנסת מתן כהנא, בבקשה.

מתן כהנא: אדוני היושב-ראש, דבר ראשון, ברכות על המינוי.

מתן כהנא: חבריי חברי הכנסת, היום שר הכלכלה החדש עמיר פרץ, בהתייחסו לכך שימינה לא נמצאת בממשלה, אמר שזה נותן סיכוי גדול יותר לקדם את תפיסת הכלכלה האנושית.

מתן כהנא: תפיסת הכלכלה האנושית של עמיר פרץ היא: נתב בנמל אשדוד שמרוויח 98,000 שקלים; או סדרן עבודה בנמל חיפה שמרוויח 80,000 שקלים; או נתב בנמל חיפה שמרוויח 78,000 שקלים – מעניין, אולי עמיר פרץ יסביר לנו למה יש הפרש של 20,000 שקלים בין נמל חיפה לנמל אשדוד, בטח הרבה יותר קשה לנתב בנמל אשדוד.

מתן כהנא: או למשל, כלכלה אנושית של סדרן רכב רב-תכליתי בנמל חיפה, שמרוויח 70,000 שקלים; או אחד אחר, שמרוויח רק 69,000 שקלים – גם פה יש פער של 1,000 שקל, אולי לשר הכלכלה הפתרונים.

מתן כהנא: או נהג אוטובוס בחברת חשמל שמרוויח 61,000 שקלים; או טכנאי ברשות שדות התעופה שמרוויח 66,000 שקלים; או נהג שינוע ברשות שדות התעופה שמרוויח 53,000 שקלים; או תורן משנה דלקים בחברת חשמל שמרוויח 54,000 שקלים – מעניין כמה מרוויח התורן הראשי לא המשנה.

מתן כהנא: זאת הכלכלה האנושית של עמיר פרץ.

מתן כהנא: אכן, יום חג לתפיסת הכלכלה האנושית של הסוציאליסטים, של עמיר פרץ.

מתן כהנא: החרה-החזיק אחריו שר החקלאות שוסטר, ברומזו כי יטיל חסמי יבוא.

מתן כהנא: אז אני רק רוצה לרמוז מכאן לאזרחי המדינה שיתכוננו לכך שכל המוצרים הולכים לעלות הרבה יותר.

מתן כהנא: ואני רומז לאזרחי המדינה שיתחילו לאגור חמאה, שמנת, ביצים, כי זה מה שיקרה.

מתן כהנא: ואני רוצה לרמוז לחקלאים שעוסקים ביצוא שיתחילו לחפש ענפים אחרים, כי חסמי יבוא תמיד מביאים אחריהם גם חסמי יצוא.

מתן כהנא: וזוהי רק ההתחלה, היום הראשון של הממשלה החדשה.

מתן כהנא: שיהיה לכולנו בהצלחה.

יריב לוין: תודה.

יריב לוין: חבר הכנסת עודד פורר, בבקשה.

עודד פורר: תודה, אדוני.

עודד פורר: אדוני היושב-ראש, חבריי חברי הכנסת, ראשית, אני מברך אותך על היבחרך לתפקיד.

יריב לוין: תודה.

עודד פורר: אין לי ספק, ואני יודע שגם כשכיהנת כשר תיירות – ועשית את מלאכתך שם נאמנה – שאת הבניין הזה מאוד אהבת תמיד.

עודד פורר: גם כשהיית שר תורן לא ראית בישיבה כאן איזה כורח, אלא ראית את החשיבות של הבניין הזה.

עודד פורר: אז בהצלחה לך, והיא גם הצלחת כל חברי הכנסת.

עודד פורר: עכשיו לעניין עצמו.

עודד פורר: ראשית לדבריו של חבר הכנסת קושניר ולמענה שכן ענית לו.

עודד פורר: בכל זאת, מה לעשות, אדוני, צריך לקחת בחשבון שסיעת יהדות התורה לא רואה את עצמה אפילו לא כחלק מהמוסדות הלאומיים של התנועה הציונית.

עודד פורר: הם לא משתתפים בעשייה הזו.

עודד פורר: אלה המוסדות שנוגעים בעלייה ובקליטה.

עודד פורר: ולכן יש קצת, אני חושב, טעם לפגם ואיזשהו סימן שאלה שקופץ – מדוע הם פתאום קופצים על הוועדה הזו.

עודד פורר: אתה יודע מה?

עודד פורר: הלוואי – אם זה חלק מכניסתם לתוך התנועה הציונית, אנחנו נסייע להם בכך.

עודד פורר: ולעניין עצמו.

עודד פורר: כרגע יושבים מחוץ לכנסת ושובתים רעב בעלי אולמות אירועים, אנשים שכל חייהם – בעלי עסקים שהרוויחו, שילמו מיסים, העסיקו עובדים, ובאבחת חרב נקטעה פרנסתם.

עודד פורר: ברור שבגלל הקורונה בהחלט היו צריכים להטיל מגבלות כאלה ואחרות, אבל בעת החזרה לשגרה לא יכול להיות שמשאירים אותם לסוף ולא נותנים להם מתווה יציאה ברור.

עודד פורר: צריך להבין שמרגע שהממשלה תאפשר להם מתווה יציאה וחזרה לשגרה ייקח להם זמן רב עד שהם יגייסו בכלל את האירועים ואת מה שיכניס להם כסף ואת היכולת שלהם לבנות מחדש את העסק.

עודד פורר: אני רוצה לפנות מכאן – פניתי גם בכתב היום לראש הממשלה ולשר הבריאות, וגם להעלות את הקריאה הזאת מכאן: תחתמו.

עודד פורר: יש מתווה חזרה לפעילות גם של אולמות האירועים.

עודד פורר: הוא מונח על שולחנו של שר הבריאות החדש.

עודד פורר: אני חושב שאם אחת הפעולות הראשונות שהוא יעשה כשר הבריאות היא לשחרר את המתווה הזה, והוא יתחיל לייצר סוף-סוף קצת ודאות למגזר העסקי, אז תבוא עלינו ברכה.

עודד פורר: תודה.

יריב לוין: תודה רבה.

יריב לוין: חבר הכנסת ינון אזולאי, בבקשה.

ינון אזולאי: ברשות אדוני היושב-ראש, ברכות.

ינון אזולאי: שיהיה בהצלחה, בעזרת השם, שלא תצא תקלה מתחת ידך וידנו בכלל.

יריב לוין: תודה.

ינון אזולאי: בלילה שבין ראשון לשני נשרפו – יותר נכון, שרפו והציתו – בתי דין בתל אביב, בפתח תקווה, בכפר סבא, באשדוד – באשדוד זו הייתה המועצה הדתית.

ינון אזולאי: ומה הייתה התגובה של כל יפי הנפש?

ינון אזולאי: שקט.

ינון אזולאי: מכל אותם אלה שזועקים היה שקט.

ינון אזולאי: כל יפי הנפש, שאם זה היה בבתי המשפט היו זועקים ואומרים: זה יבוא, זה ייגמר ברצח – כשמדובר על הדת, על היהדות, זה לא ייגמר ברצח.

ינון אזולאי: נכון, קושניר?

ינון אזולאי: פה זה לא ייגמר ברצח.

אלכס קושניר: אני חושב שאתה צודק, אני איתך.

ינון אזולאי: אני אומר לך שההסתה היא גדולה.

ינון אזולאי: אתמול עומד פה יושב-ראש התנועה שלך, איווט ליברמן, ומדבר נגד ציבור דתי, נגד ציבור חרדי, נגד דוד המלך.

אלכס קושניר: הוא לא דיבר.

עודד פורר: – – –

ינון אזולאי: נגד דוד המלך.

אלכס קושניר: הוא לא דיבר.

ינון אזולאי: מי הוא בכלל?

ינון אזולאי: מי הוא בכלל, עפר לפומיה.

עודד פורר: – – –

אלכס קושניר: מה הוא אמר?

אלכס קושניר: מה הוא אמר?

ינון אזולאי: עפר לפיו של אביגדור ליברמן, שמסית ומדיח תחת כל עץ רענן.

אלכס קושניר: מה הוא אמר?

אלכס קושניר: מה הוא אמר?

ינון אזולאי: חבר אליו עכשיו יאיר לפיד.

אלכס קושניר: מה הוא אמר?

ינון אזולאי: תתביישו לכם.

אלכס קושניר: הוא רק אמר – – –

ינון אזולאי: תתביישו לכם.

ינון אזולאי: ההסתה הזאת תביא לרצח, ואל תגידו – שלא יטעו פה: אם זה היה שופט, הייתם כולכם, הייתם באים וזועקים.

אלכס קושניר: תקשיב, תקשיב.

אלכס קושניר: הוא רק אמר שגנץ וביבי – – –

ינון אזולאי: – – – בתי המשפט, יענו לכם – – – בית המשפט.

אלכס קושניר: – – –

ינון אזולאי: בשבילי בית הדין לא פחות מבית המשפט ואף יותר, כי אני מאמין בבתי הדין יותר מבתי המשפט.

אלכס קושניר: אוה, זאת הבעיה שלך.

ינון אזולאי: תתביישו לכם.

אלכס קושניר: זאת בדיוק הבעיה.

ינון אזולאי: תאמין לי, וזאת הבעיה.

ינון אזולאי: אנחנו רוצים לעשות אחדות.

ינון אזולאי: אנחנו רוצים להיות כמו כולם, ביחד.

אלכס קושניר: אתם עשיתם אחלה אחדות.

ינון אזולאי: אתכם מביאים שנאה לעם.

עודד פורר: ינון, בוא נתחיל את האחדות בשירות הצבאי והלאומי.

יריב לוין: תודה רבה.

איימן עודה: יש לכם מזל שבמדינה יש ערבים, אחרת מה הייתם עושים אחד לשני.

אלכס קושניר: גם אתה צריך להתגייס.

יריב לוין: תודה רבה.

יריב לוין: חבר הכנסת משה ארבל, בבקשה.

משה ארבל: אדוני היושב-ראש החדש, ברכות.

משה ארבל: חבריי חברי הכנסת, עם תום ימי השבעה על חייל הקדוש עמית בן יגאל, השם ייקום דמו, אבקש לנצל את הדקה הזו ולספר סיפור.

משה ארבל: אחי מנהל בית ספר בכפר סבא.

משה ארבל: עם משבר הקורונה הוא נאלץ לצמצם בכוח אדם בבית הספר.

משה ארבל: אלא שאז, ביום חמישי, לפני כשבוע וחצי, הופיע ברוך בן יגאל מטעם ארגון המורים על מנת למנוע את הפיטורים.

משה ארבל: אחי והוא ישבו יחדיו בבית הספר.

משה ארבל: ברוך סיפר לו שלא פגש את בנו יחידו הגולנצ'יק כבר עשרות ימים בשל הקורונה, ולמרות שהיה אמור לצאת לשבת הוחלט שיישאר בבסיס.

משה ארבל: ברוך ביקש מאחי להיעזר בי, וביקש שאעזור לו מול מפקד חטיבת גולני לקבל אישור לבקר את בנו יחידו בשערי הבסיס ליד ג'נין, להביא לו את המאכלים האהובים עליו.

משה ארבל: במקום לדבר עם המח"ט, סברתי שזה יכול להסתדר כבר ברמת המפקד של עמית.

משה ארבל: שוחחנו, בכל זאת מדובר באב שזהו בנו יחידו והוא לא ראה אותו כבר עשרות ימים.

משה ארבל: בקיצור, ניתן האישור שברוך יגיע לבסיס של עמית.

משה ארבל: ברוך נסע בכל עפולה כדי למצוא לעמית בדיוק את עוגת הגבינה עם הפירורים שאהב וכשלבסוף מצא אותה, עלה לשערי הבסיס באוטו מפוצץ באוכל.

משה ארבל: זו הייתה הפעם האחרונה שברוך ראה את עמית.

משה ארבל: עמית נרצח בתחילת השבוע מאבן של מחבל.

משה ארבל: בשבעה ברוך לא יכול היה למצוא מילים להודות לי על המפגש האחרון עם בנו יחידו מחמל נפשו.

משה ארבל: אני לוקח איתי מזה מסקנה, אשר אמרתי לצוות הלשכה: שימו לב עד כמה חשובה כל פניית ציבור.

משה ארבל: כמה חשוב להתייחס לכל אדם, לכל בעיה, מקטנה ועד גדולה.

משה ארבל: יהי זכרו של עמית בן יגאל מבורך.

משה ארבל: אמן שהוא האחרון.

משה ארבל: תודה.

יריב לוין: יהי זכרו ברוך.

יריב לוין: תודה.

יריב לוין: חברת הכנסת קרן ברק, בבקשה.

קרן ברק: קודם כול, היושב-ראש, ברכות.

יריב לוין: תודה רבה.

קרן ברק: מי כמוני יודעת עד כמה יש לך של יראת כבוד ואהבה ענקית למקום הזה.

קרן ברק: שאפו ענק, אתה האדם הראוי.

קרן ברק: אני שמחה וגאה בשבילך שהגעת לזה.

יריב לוין: תודה רבה.

קריאה: פה אחד.

קרן ברק: פה אחד.

קרן ברק: אנחנו באמת יודעים כמה הוא אוהב את זה וכמה זה חשוב לו, והכול אצלו זה באמת מיראת כבוד, וזה קרה.

יריב לוין: תודה.

קרן ברק: מספר הנשים הנרצחות גדל מיום ליום.

קרן ברק: רק מתחילת הקורונה נרצחו שש נשים.

קרן ברק: היום מיכל סלה הייתה אמורה לחגוג יום הולדת 33, אבל היא נרצחה.

קרן ברק: ביום הזה מתקיים לזכרה האקתון, שמטרתו למצוא פתרונות טכנולוגיים יצירתיים לאלימות בתוך המשפחה, ואני אמרתי להם שאני מגויסת לקחת את הפתרונות ולנסות ליישם אותם גם כאן.

קרן ברק: האלימות במשפחה היא עוד אחד מתחלואי החברה שמשבר הקורונה חשף והציף.

קרן ברק: היו הרבה כאלה, אבל זה פשוט הציף את זה כלפי מעלה.

קרן ברק: וזה הזמן לטפל בתחלואה הזאת.

קרן ברק: ביום השבעתי לכנסת הגשתי שורה של חוקים שיסייעו להתמודד עם תופעת האלימות בתוך המשפחה, שזו בעיה שחוזרת וחותכת את כל המגזרים וכל השכבות.

קרן ברק: פניתי רבות לשר גלעד ארדן, וטרם עזיבתו את המשרד הוא באמת הודיע על הקמת יחידה מיוחדת שתתמודד עם הבעיה הזאת.

קרן ברק: אני מקווה שזאת מורשת שהוא ישאיר אחריו.

קרן ברק: פניתי גם לשר הרווחה הקודם וגם לשר הנוכחי כדי להגדיל את תקציבי ההוסטלים השיקומיים לגברים שהורשעו בעבירות אלימות.

קרן ברק: אני חושבת שזה הפתרון הנכון – לטפל, לטפל, לטפל.

קרן ברק: מעל במה זו, בעצם, אני קוראת גם לממשלה, גם לחברים שלי כאן, לסייע לי לקיים את מסקנות הוועדה הבין-משרדית – שהוקמה וכבר הגישה מסקנות ותקצבה את זה גם – למניעת האלימות בתוך המשפחה.

קרן ברק: תודה.

יריב לוין: תודה רבה.

יריב לוין: חבר הכנסת מיקי זוהר, בבקשה.

מכלוף מיקי זוהר: שלום לכולם.

מכלוף מיקי זוהר: חבריי חברי הכנסת, אדוני היושב-ראש, לא עשיתי נאום בן דקה הרבה מאוד זמן, כנראה לא היה מספיק זמן לבוא – – –

יריב לוין: ברוך השב.

מכלוף מיקי זוהר: אני חושב שמי שהביא אותי לעשות את הנאום הזה היום זה דווקא אתה, אדוני היושב-ראש, משום שבירכתי אותך באופן אישי ובירכתי אותך גם לאחר מינויך, אבל הרגשתי צורך להגיע היום דווקא לכנסת ולברך אותך פה באופן רשמי כשאתה יושב על הכיסא הרם והחשוב הזה של יושב-ראש הכנסת.

מכלוף מיקי זוהר: אני רוצה לומר בנימה אישית שאני הרבה מאוד שנים מלווה את יריב לוין, עוד טרם היותי חבר כנסת, עוד כשהייתי חבר ליכוד ופעיל בסניף הליכוד בקריית גת.

מכלוף מיקי זוהר: אני רואה את ההתפתחות שלך, יריב, והיא מעוררת בי באמת הרבה מאוד גאווה.

מכלוף מיקי זוהר: הערכים שלך והדרך שלך, בעיניי, הם אבן יסוד בכל מה שקשור לדרך שאתה פוסע בה.

מכלוף מיקי זוהר: אין לי ספק שהקו שאתה הולך בו הוא קו מנצח.

מכלוף מיקי זוהר: אני חושב שאתה תעשה עבודה נהדרת, ולדעתי אפילו היסטורית, בתפקיד שבו אתה אוחז.

מכלוף מיקי זוהר: כמובן שמיותר לציין שאני אעמוד לרשותך בכל הכלים שעומדים לרשותי כדי שתגשים את המטרות ואת הערכים שעליהם אנחנו גדלנו בערוגות הימין.

מכלוף מיקי זוהר: אז אני מאחל לך הרבה הרבה בהצלחה, מכל הלב ממני.

יריב לוין: תודה רבה.

יריב לוין: זה מחמם את הלב לשמוע את זה מחבר וגם מיו"ר הקואליציה הכי גדולה שהייתה פה כבר הרבה זמן, כך שיש לדברים משקל מיוחד.

יריב לוין: חברות וחברי הכנסת, אומנם הממשלה כבר נכנסה לתפקידה, אבל נדמה לי, מזכירת הכנסת, שכנראה צריך להוסיף עוד שרים, כי אפילו אחד מהם לא מצא לנכון לכבד אותנו כאן בנוכחותו.

יריב לוין: אני, איך אומרים, לא רציתי למנוע מחברי הכנסת את הזכות שלהם לשאת דברים כאן, אבל אני מציע, ברשותך, אם תואילי לפנות למזכיר הממשלה ולומר לו – נאמר את זה בלשון עדינה – שהכנסת תעמוד על כבודה גם בעניין הזה.

יריב לוין: תודה רבה.

קריאה: – – –

יריב לוין: שר תורן חלופי, פריטטי.

יריב לוין: אני מוכן גם להסדר הזה, ובלבד שאחד יהיה פה.

קריאה: זה שר שמתאים לימין אז זה הולם אותו.

קריאה: שר תורן קבוע.

יריב לוין: מכובדיי, תם סדר-היום.

יריב לוין: הישיבה הבאה תתקיים מחר, יום שלישי, כ"ה באייר התש"ף, 19 במאי 2020, בשעה 16:00.

יריב לוין: ישיבה זו נעולה.